મૂળમાં છે રામકૃષ્ણ પરમહંસ અને એમનું ફૂલ છે સ્વામી વિવેકાનંદ. આપણે એ ફૂલની મહેક લેવી છે. વિવેકાનંદજી કહ્યા કરતા હતા કે, ‘મારે દુનિયાને ખરાબમાંથી સારી નથી બનાવવી’ એ કહે છે, ‘દુનિયા સારી છે, મારે થોડી વધારે સારી બનાવવી છે.’ કેટલું પોઝિટિવ થિંકિંગ ! કોણ ખરાબ છે ? ઈશ્ર્વરના અંશના નાતે આપણે કોઈને ખરાબ કહીએ છીએ તો આપણે ઈશ્ર્વરનું અપમાન કરીએ છીએ. માત્રામાં ભેદ છે, ગુણભેદ નથી. એક સમુદ્રનું પાણી અને એક નદીનું પાણી કસનળીમાં લઈ લફો, માત્રામાં ભેદ છે. સમુદ્રમાં મોટાંમોટાં જહાજ ચાલે છે, નદીમાં નાની નાની નૌકાઓ ચાલે છે, પરંતુ પાણી તો પાણી જ છે. તો મારાં ભાઈ-બહેનો, આપણે વિવેકાનંદજીની સ્મૃતિમાં વિવેકનો આનંદ લઈએ. ૧૯મી સદીમાં સનાતન ધર્મને વિશ્ર્વમાં ઉજાગર કરવાનું શ્રેય વિવેકાનંદજીને જાય છે.